ക്ലൗഡ് അധിഷ്ഠിത ഏലം ഇലേലത്തിന് ഇന്ന് തുടക്കം കൂടുതല് ആദായം, സൗകര്യം, സുതാര്യത, മികച്ച വില എന്നിവ നൂതന സങ്കേതികവിദ്യകളുടെ സഹായത്തോടെ ഉറപ്പുവരുത്തും കൊച്ചി: ഏലത്തിന്റെ ക്ലൗഡ് അധിഷ്ഠിത ഇ ലേലത്തിനു തുടക്കമിട്ട് സ്പൈസസ് ബോര്ഡ്. കാര്യക്ഷമതയും സുതാര്യതയും ലാഭവര്ധനയും ലക്ഷ്യമിട്ട് ഇടുക്കി പുറ്റടിയിലുള്ള സ്പൈസസ് പാര്ക്കിലെ ഇ ഓക്ഷന് സെന്ററില് ഇന്ന് ലേലത്തിന് തുടക്കമാകും. ഡീന് കുര്യാക്കോസ് എംപി രാവിലെ 10.15ന് ഉദ്ഘാടനം നിര്വഹിക്കും. പുതിയ സംവിധാനം നിലവില് വരുന്നതോടെ കര്ഷകര്ക്കും ഡീലര്മാര്ക്കും ലേലക്കാര്ക്കും എവിടെ ഇരുന്ന് വേണമെങ്കിലും ലേലത്തില് പങ്കെടുക്കാനാവും. കൂടുതല് ആദായം, സൗകര്യം, സുതാര്യത, മികച്ച വില എന്നിവ നൂതന സങ്കേതികവിദ്യകളുടെ സഹായത്തോടെ ഉറപ്പുവരുത്തുകയാണ് ഇതിലൂടെ ഉദ്ദേശിക്കുന്നത്. Tags